Na temelju članka 5. Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta („Službene novine Primorsko - goranske županije“ broj 17/10, 19/10, 11/11, 15/12, 55/12, 4/16, 11/18 i 13/20), članka 46. Pravilnika o lokacijama i uvjetima za postavljanje i oblikovanje privremenih objekata i predmeta („Službene novine Primorsko - goranske županije“ broj 57/10 i 12/11) i zaključka Općinske načelnice od 22.04.2021. godine, Općina Omišalj raspisuje

**JAVNI NATJEČAJ**

**za davanje u zakup javnih površina u vlasništvu Općine Omišalj**

**za postavljanje privremenih objekata**

Predmet javnog natječaja je davanje u zakup javne površine u vlasništvu općine Omišalj za postavljanje privremenih objekata na sljedećim lokacijama:

**I. Kiosci i štandovi**

**1. Lokacija za davanje u zakup javne površine sa kioskom površine do 12,00 m² u ulici Ribarska obala u Njivicama (mikrolokacija - park iznad objekta “ Plava terasa”)**

- namjena: jednostavno ugostiteljstvo (brza prehrana)

- razdoblje na koje se daje u zakup: dvije godine od dana zaključenja ugovora

- početna cijena zakupa: 42.000,00 kn godišnje uvećano za PDV

**2. Lokacija za davanje u zakup javne površine sa kioskom površine do 12,00 m² u ulici Ribarska obala u Njivicama (mikrolokacija - park iznad objekta “ Plava terasa”)**

- namjena: jednostavno ugostiteljstvo (prodaja sladoleda i pića)

- razdoblje na koje se daje u zakup: dvije godine od dana zaključenja ugovora

- početna cijena zakupa: 42.000,00 kn godišnje uvećano za PDV

**3. Lokacija za davanje u zakup javne površine za postavu kioska površine do 15,00 m² u ulici Ribarska obala u Njivicama (mikrolokacija - park iznad objekta “Plava terasa”)**

- namjena: iznajmljivanje plažnih rekvizita i 30 ležaljki

- razdoblje na koje se daje u zakup: od dana zaključenja ugovora do 01.10.2021. godine

- početna cijena zakupa: 26.200,00 kn (sezonski)

**4. Lokacija za davanje u zakup javne površine za postavu montažnog objekta površine do 12,00 m² u ulici Ribarska obala u Njivicama (mikrolokacija - park iznad objekta “Plava terasa”)**

- namjena: uslužne djelatnosti (usluge njege i održavanja tijela - pedikura)

- razdoblje na koje se daje u zakup: dvije godine od dana zaključenja ugovora

- početna cijena zakupa: 15.000,00 kn godišnje

**5. Lokacija za davanje u zakup javne površine za postavu pokretne naprave - zabavnog parka površine do 300,00 m² u ulici Ribarska obala u Njivicama (mikrolokacija - park iznad objekta “Plava terasa”)**

- namjena: zabavni park

- razdoblje na koje se daje u zakup: od dana zaključenja ugovora do 01.10.2021. godine

- početna cijena zakupa: 30.000,00 kn (sezonski)

**6. Lokacija za davanje u zakup javne površine do 4,00 m² za postavu pokretne naprave za prodaju slika/slikanje portreta u ulici Ribarska obala u Njivicama (mikrolokacija - betonirani put iza objekta kbr. 31)**

- stalak za prodaju slika/slikanje portreta

- razdoblje na koje se daje zakup: od dana zaključenja ugovora do 01.10.2021. godine

- početna cijena zakupa iznosi 12.000,00 kn (sezonski)

**7. Lokacija za davanje u zakup javne površine do 4,00 m² za postavu pokretne naprave za prodaju nakita u ulici Ribarska obala u Njivicama (mikrolokacija - betonirani put iza objekta kbr. 31)**

- štand za prodaju autohtonih suvenira i proizvoda

- razdoblje na koje se daje zakup: od dana zaključenja ugovora do 01.10.2021. godine

- početna cijena zakupa:12.000,00 kn (sezonski)

**8. Lokacija za davanje u zakup javne površine sa pokretnom napravom u ulici Ribarska obala u Njivicama (mikrolokacija - ispred objekta Ribarska obala kbr. 26 - 28)**

- štand za prodaju autohtonih suvenira i proizvoda

- razdoblje na koje se daje zakup: od dana zaključenja ugovora do 01.10.2021. godine

- početna cijena zakupa: 14.400,00 kn uvećano za PDV (sezonski)

**9. Lokacija za davanje u zakup javne površine sa pokretnom napravom u ulici Ribarska obala u Njivicama (mikrolokacija - ispred objekta Ribarska obala kbr. 26-28)**

- štand za prodaju lavande i proizvoda od lavande

- razdoblje na koje se daje zakup: od dana zaključenja ugovora do 01.10.2021. godine

- početna cijena zakupa:14.400,00 kn uvećano za PDV (sezonski)

**10. Lokacija za davanje u zakup javne površine za postavu pokretne naprave površine 1,00 m² uz šetnicu između ulice Primorska cesta i ulice Ribarska obala u Njivicama (mikrolokacija - pored objekta Ribarska obala kbr. 31),**

- reklamni pano

- razdoblje na koje se daje zakup: godina dana od dana zaključenja ugovora

- početna cijena zakupa: 68,75 kn/mjesečno

**11. Lokacija za davanje u zakup javne površine za postavu pokretne naprave površine 1,00 m² u ulici Ribarska obala u Njivicama (mikrolokacija - ispred objekta Ribarska obala kbr. 26 – 28)**

- reklamni pano

- razdoblje na koje se daje zakup: od dana zaključenja ugovora do 01.10.2021. godine

- početna cijena zakupa: 50,00 kn/mjesečno

**12. Lokacija za davanje u zakup javne površine za postavu pokretne naprave površine 1,00 m² u ulici Ribarska obala u Njivicama (mikrolokacija - ispred objekta Ribarska obala kbr. 30 – agencija Aquavision)**

- „sandwich“ reklamni pano površine do 0,7 m2 po stranici

- razdoblje na koje se daje zakup: od dana zaključenja ugovora do 01.10.2021. godine

- početna cijena zakupa: 50,00 kn/mjesečno

**13. Lokacija za davanje u zakup javne površine u Njivicama (mikrolokacija – ispred kbr. 2 u ulici Ribarska obala), do 0,7m2 za postavu pokretne naprave**

- „sandwich“ reklamni pano površine do 0,7 m2 po stranici

- razdoblje na koje se daje zakup: od dana zaključenja ugovora do 01.10.2021. godine

- početna cijena zakupa: 50,00 kn/mjesečno

**14. Lokacija za davanje u zakup javne površine za postavu kioska površine do 12,00 m2**

**u ulici Kralja Tomislava u Njivicama (tzv. „privremena tržnica“)**

- namjena: turistička agencija

- razdoblje na koje se daje u zakup: 15.06.2021. godine – 15.09.2021. godine

- početna cijena zakupa: 2.500,00 kn

**II. Lokacije za davanje u zakup javne površine u vlasništvu općine Omišalj za postavu ugostiteljske i/ili terase uz trgovinu za godišnje razdoblje - 2021. godina, na slijedećim lokacijama:**

|  |  |  |  |  |
| --- | --- | --- | --- | --- |
| **Red.**  **broj** | **Lokacija** | **Površina u m²** | **Namjena**  **površine** | **Početna cijena zakupnine (kn)** |
| **1.** | Placa kbr. 1 (ispred trgovine „Ivić“) | 1,60 | Terasa uz trgovinu | 352,00 |
| **2.** | Placa u Njivicama (ispred ugostiteljskog objekta „Vinea“) | 15,00 | Ugostiteljska terasa | 2.775,00 |
| **3.** | Ribarska obala 14 (ispred ugostiteljskog objekta „Stop“) | 20.84 | Ugostiteljska terasa | 4.584,80 |
| **4.** | Ribarska obala 18 (ispred trgovine „Adria Mia“) | 9,30 | Terasa uz trgovinu | 2.743,50 |
| **5.** | Ribarska obala 20 (ispred trgovine „BN“) | 30,23 | Terasa uz trgovinu | 8.917,50 |
| **6.** | Ribarska obala 26 (ispred ugostiteljskog objekta „Da Vinci“) | 23,10 | Ugostiteljska terasa | 5.082,00 |
| **7.** | Ribarska obala 29 (ispred slastičarne „Dundo“) | 24,00 | Ugostiteljska terasa | 5.280,00 |

**Na natječaju ne može sudjelovati ponuditelj koji:**

* ne ispunjava ili nije ispunjavao obveze iz ugovora sklopljenog temeljem odredbi Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta,
* je već bio utvrđen najpovoljnijim ponuditeljem za lokaciju koja je predmet natječaja, ali nije sklopio ugovor o zakupu ili je sklopio ugovor i isti raskinuo prije ugovorenog roka,
* koji ima nepodmiren dug prema Općini Omišalj po bilo kojoj osnovi.

**UVJETI NATJEČAJA:**

* Pravo sudjelovanja u natječaju imaju fizičke i pravne osobe koje su registrirane za obavljanje djelatnosti i koje nemaju dugovanja prema Općini Omišalj s bilo kojeg osnova;
* Cijena **sezonskog** zakupa plaća se u dva obroka, prvih 50% iznosa do 30.06.2021. godine, a drugih 50% iznosa do 31.07.2021. godine;
* Cijena **godišnjeg** zakupa na sljedeći način:
* godišnji zakup za 2021. godinu plaća se u dva obroka, prvih 50% iznosa do 30.06.2021. godine, a drugih 50% iznosa do 31.07.2021. godine,
* za svaku narednu godinu prvih 50% iznosa godišnje zakupnine do 30.04., a drugih 50% iznosa do 15.07. tekuće godine;
* Odabrani ponuditelj dužan je po potpisu ugovora ishoditi sve potrebne dozvole i suglasnosti od nadležnih tijela, poštovati higijensko - tehničke uvjete, te održavati čistoću zakupljenog zemljišta, kao i uvjete postavljanja i oblikovanja privremenih objekata i predmeta na javnim površinama određenim u Pravilniku o lokacijama i uvjetima za postavljanje i oblikovanje privremenih objekata i predmeta.

Za lokacije pod točkama **I.7., I.8. i I.9.**, ukoliko odabrani ponuditelj ostvaruje pravo na umanjenje cijene zakupa od 30% za prodaju autohtonih krčkih suvenira proizvedenih na otoku Krku, dužan je priložiti dokaz kojim potvrđuje izvornost (odgovarajući certifikat).

Za lokacije pod točkama **I.1. i I.2.** odabrani ponuditelj je dužan prije potpisivanja ugovora dostaviti bjanko zadužnicu ovjerenu kod javnog bilježnika na iznos u visini godišnje zakupnine.

Zakupnik snosi troškove opremanja lokacije na lokacijama na kojima nije osigurana komunalna infrastruktura (električna energija, voda i odvodnja), kao i troškove uređenja zemljišta i pripreme za postavu privremene naprave. Također, zakupnik snosi troškove potrošnje električne energije i vode.

Obavezna oprema uz postavljene privremene naprave na javnim površinama čini koš za otpatke postavljen neposredno uz privremene naprave.

**Općina može otkazati ugovor o zakupu u slučaju potrebe uređenja nekretnine koja je u zakupu, odnosno radi privođenja nekretnine namjeni sukladno odgovarajućim dokumentima prostornog uređenja. U navedenom slučaju zakupnik nema pravo tražiti od Općine naknadu štete.**

**Ponuda za sudjelovanje na natječaju mora sadržavati:**

1. Pisanu ponudu s čitko napisanim imenom i prezimenom ponuditelja, adresom prebivališta, te OIB/MBG za fizičku osobu; odnosno tvrtku s adresom sjedišta te OIB/MB za pravnu osobu, s navedenim brojem telefona, naznakom rednog broja lokacije za koju se ponuda podnosi i s ponuđenom cijenom izraženom slovima i brojkama;

2. Presliku rješenja o upisu u sudski registar za pravne osobe, odnosno obrtni registar za fizičke osobe, rješenje o upisu u registar udruge, političke stranke i slično, kojom natjecatelj dokazuje da je registriran za obavljanje djelatnosti za koju podnosi ponudu;

3. Presliku osobne iskaznice ukoliko je ponuditelj fizička osoba;

4. Potvrdu o nepostojanju duga prema Općini Omišalj;

5. Potpisanu izjavu o obavljanju djelatnosti u protekloj godini s potrebnim dokazima navedenima u izjavi (obrazac izjave dostupan je na mrežnim stranicama Općine Omišalj, dostavljaju ga samo ponuditelji za lokacije pod točkom **II.** ukoliko su u protekloj godini radili dulje od devet mjeseci);

6. Dokaz o izvršenoj uplati jamčevine u iznosu od 10% od početnog iznosa zakupnine koja se uplaćuje na transakcijski račun Općine Omišalj broj HR91 2402 0061 8301 0000 9, model HR68, poziv na broj: 5738 - OIB ponuditelja, sa svrhom uplate: jamčevina za zakup javne površine;

7. Naznaku broja tekućeg ili žiro - računa ponuditelja te naziv poslovne banke kod koje je račun otvoren, radi povrata jamčevine. Jamčevina ponuditelja čija ponuda nije prihvaćena vraća se ponuditelju najkasnije u roku od 8 (osam) dana nakon donošenja odluke o odabiru, dok se jamčevina ponuditelja čija je ponuda prihvaćena zadržava i uračunava u iznos zakupnine.

Najpovoljnijom ponudom smatrati će se ona ponuda koja uz ispunjenje uvjeta iz natječaja sadrži najviši iznos zakupnine. U slučaju da dva ili više ponuditelja, koji ispunjavaju uvjete iz natječaja, ponude isti iznos zakupnine pravo prvenstva ima ponuditelj čija ponuda je ranije zaprimljena u Upravnom odjelu Općine Omišalj.

Odabrani ponuditelj obvezan je s Općinom Omišalj zaključiti ugovor o zakupu javne površine u roku od osam dana od dana primitka odluke o odabiru. U protivnom će se smatrati da je od prijave na natječaj odustao. Ukoliko najpovoljniji ponuditelj odustane od sklapanja ugovora o zakupu, nema pravo na povrat jamčevine.

Ponuda s utvrđenim prilozima dostavlja se u zatvorenoj omotnici s naznakom „Natječaj za zakup javnih površina – ne otvarati“, s naznačenim rednim brojem lokacije za koju se prijavljuje. Ponuda mora biti zaprimljena, bez obzira na način dostave, u Općini Omišalj na adresi: Općina Omišalj, Prikešte 13, 51513 Omišalj, najkasnije do 19.05.2021. godine do 15,00 sati. Otvaranje ponuda održati će se **21.05.2021. godine u 13,00 sati** u Općini Omišalj, Prikešte 13, Omišalj.

Nepravodobne i nepotpune ponude neće se razmatrati.

O odabiru najpovoljnije ponude ponuditelji će biti izvješteni u pisanom obliku.  
Općina Omišalj zadržava pravo ne odabrati niti jednu ponudu.

Sve informacije o natječaju mogu se dobiti u Upravnom odjelu Općine Omišalj, radnim danom od 09,00 - 15,00 h, na tel: 051/661-977.

KLASA: 363-01/21-01/15

URBROJ: 2142-06-21-01-2

Omišalj, 03.05.2021. godine

**OPĆINA OMIŠALJ**